Det+første+arbeidet

OPPGAVE SOM SKAL GJENNOMFØRES FØR ANDRE MODUL

Dere skal utvikle overordnet rammeplan for endringsprosesser i egen virksomhet. Planen skal utvikles i en prosess der ledergruppen i egen organisasjon også inkluderes. Følgende deler av planen skal være med og beskrives:
 * 1.Nåsituasjonen 2.Worst case** **3.Scenario** **4.Drømmesamfunn** **5.Utfordringer** **6.Prioritet**

1. Hva er nåsituasjonen på skolen med tanke på digital infrastruktur og kompetanse? Hvor godt rustet er lærerne til å være pådrivere i endringsprosessene? Beskriv ”beste” og ”dårligste” kompetanse. Hvordan brukes IKT i praktiske pedagogiske og organisatoriske situasjoner?

2. Hva tror dere vil være situasjonen om fem år dersom dere ikke gjør noen endringer fra dagens tilstand? Hva er det verste som kan skje?

3. Lag et drømmescenario. Hvordan ser drømmeskolen din ut? Beskriv gjerne en konkret skoledag sett med utgangspunktet til rektor, en lærer, en elev og et foreldrepar som er skilt og har delt omsorg.

4. Hva må til for å nå drømmesamfunnet? Legg spesiell vekt på å beskrive nødvendig infrastruktur, tiltak som har med kompetanse (kunnskap, holdninger og ferdigheter), hvordan skape begeistring for endringsprosessen? Hvordan bruke elevenes kompetanse og engasjement?

5. Hva ser du som de viktigste utfordringene på veien mot drømmesamfunnet på kort sikt (ett år) mellomlang sikt (2-3 år) og lang sikt (4-5år)?

6. Lag en prioritert liste over tiltak du vil gjennomføre i egen organisasjon. Den skal inneholde 5 tiltak på kort sikt (gjennomføres første halvår), 5 tiltak på mellomlang sikt (startes i løpet av 1-2 år) og 5 mer langsiktige tiltak.

7. Skriv en logg/blogg som viser gangen i arbeidet ditt.

Om selve arbeidsprosessen og skrivearbeidet: Det er en ide at mest mulig av arbeidet og arbeidsprossen er åpen og tilgjengelig for innsikt og kommentarer fra berørte parter og teksten skrives som en blogg. En kan diskutere hvorvidt denne oppgaven skal være individuell eller gruppebasert.

En bør også diskutere på hvilken måte skoleledelsen (på kommune eller fylkesplan) skal være involvert i dette arbeidet. Kan de fungere som facilitator? Bør minst en deltaker fra skoleadministrasjonen også være med på kurset?

For dem som velger å ta eksamen på NTNUs masterprogram, gis det anledning til å forbedre prosjektoppgaven i forbindelse med feedback på andre samling. Prosjektoppgaven vil telle 30 % av karakteren for disse deltakerne. Det forutsettes at minst 10 deltakere vil ta eksamen, for at denne delen skal kunne gjennomføres.